**ฉบับที่ ๒๖ /2561 วันที่ ๒๔ สิงหาคม 2561**

**สคร. จัดงานมอบรางวัลรัฐวิสาหกิจดีเด่น ปี 2561**

**“*รวมพลังรัฐวิสาหกิจ พัฒนาเศรษฐกิจไทย ก้าวไกลอย่างยั่งยืน”***

สำนักงานคณะกรรมการนโยบายรัฐวิสาหกิจ (สคร.) จัดงานมอบรางวัลรัฐวิสาหกิจดีเด่นประจำปี 2561 ภายใต้แนวคิด “รวมพลังรัฐวิสาหกิจ พัฒนาเศรษฐกิจไทย ก้าวไกลอย่างยั่งยืน” โดยมีพลเอกประยุทธ์ จันทร์โอชา นายกรัฐมนตรีให้เกียรติเป็นประธานในงาน พร้อมทั้งมอบรางวัลและมอบนโยบายให้แก่รัฐวิสาหกิจ เมื่อศุกร์ที่  
24 สิงหาคม 2561 ณ โรงแรมเซ็นทาราแกรนด์และบางกอก คอนเวนชันเซ็นเตอร์ เซ็นทรัลเวิลด์ โดยการจัดงานในปีนี้มีการมอบรางวัลทั้งสิ้น 10 ประเภทรางวัล

นายประภาศ คงเอียด ผู้อำนวยการ สคร. เปิดเผยว่า สคร. ได้มีการจัดงานมอบรางวัลรัฐวิสาหกิจดีเด่น หรือ SOE Award อย่างต่อเนื่อง เพื่อเป็นกำลังใจให้กับรัฐวิสาหกิจทุกแห่งที่ทำภารกิจสนับสนุนการพัฒนาประเทศ ซึ่งก็ได้รับการตอบรับในการเข้าร่วมงานจากรัฐวิสาหกิจและผู้ที่เกี่ยวข้องเป็นอย่างดีตลอดมา สำหรับในปีนี้ภายใต้แนวคิดการจัดงานมอบรางวัลรัฐวิสาหกิจดีเด่น “รวมพลังรัฐวิสาหกิจ พัฒนาเศรษฐกิจไทย ก้าวไกลอย่างยั่งยืน”   
ซึ่งแสดงให้เห็นการประสานความร่วมมือระหว่างรัฐวิสาหกิจ ประชาชน และภาคส่วนอื่นๆ โดยรัฐวิสาหกิจ  
ทั้งขนาดเล็ก ขนาดกลาง และขนาดใหญ่ เปรียบเสมือนฟันเฟืองที่คอยขับเคลื่อนและพัฒนาเศรษฐกิจไทยให้เติบโตอย่างยั่งยืน

สำหรับผลรางวัล SOE Award ประจำปี 2561 ทั้ง 10 ประเภทรางวัล มีดังนี้

1. รางวัลคณะกรรมการรัฐวิสาหกิจดีเด่น ได้แก่ ธนาคารเพื่อการเกษตรและสหกรณ์การเกษตร

2. รางวัลการบริหารจัดการองค์กรดีเด่น ได้แก่

รางวัลเกียรติยศ ได้แก่ การไฟฟ้าฝ่ายผลิตแห่งประเทศไทย

รางวัลบริหารจัดการองค์กรดีเด่น โดยแบ่งออกเป็น 2 กลุ่ม ดังนี้

กลุ่มที่ 1 รัฐวิสาหกิจขนาดใหญ่ ได้แก่ ธนาคารอาคารสงเคราะห์ และธนาคารเพื่อการเกษตรและสหกรณ์การเกษตร

กลุ่มที่ 2 รัฐวิสาหกิจขนาดกลางและเล็ก ได้แก่ บรรษัทประกันสินเชื่ออุตสาหกรรมขนาดย่อม

3. รางวัลการพัฒนาองค์กรดีเด่น แบ่งออกเป็น 3 ประเภทรางวัล ได้แก่

3.1 รางวัลพัฒนาองค์กรดีเด่นในภาพรวม ได้แก่ ธนาคารพัฒนาวิสาหกิจขนาดกลางและขนาดย่อม  
แห่งประเทศไทย และโรงพิมพ์ตำรวจ สำนักงานตำรวจแห่งชาติ

3.2 รางวัลพัฒนาองค์กรดีเด่น ด้านการบริหารจัดการสารสนเทศ ได้แก่ บริษัท ธนารักษ์พัฒนาสินทรัพย์ จำกัด

3.3 รางวัลพัฒนาองค์กรดีเด่น ด้านการบริหารทรัพยากรบุคคล ได้แก่ องค์การส่งเสริมกิจการโคนม  
แห่งประเทศไทย และสำนักงานธนานุเคราะห์

4. รางวัลผู้นำองค์กรดีเด่น ได้แก่ บริษัท ปตท. จำกัด (มหาชน) ธนาคารออมสิน และการไฟฟ้าส่วนภูมิภาค

5. รางวัลการเปิดเผยข้อมูลและความโปร่งใสดีเด่น ได้แก่ บริษัท ปตท จำกัด (มหาชน) การไฟฟ้าส่วนภูมิภาค  
และธนาคารกรุงไทย จำกัด (มหาชน)

๖. รางวัลการดำเนินงานเพื่อสังคมและสิ่งแวดล้อมดีเด่น ได้แก่ การไฟฟ้าส่วนภูมิภาค ธนาคารเพื่อการเกษตรและสหกรณ์การเกษตร บริษัท ปตท. จำกัด (มหาชน) และการไฟฟ้าฝ่ายผลิตแห่งประเทศไทย

๗. รางวัลนวัตกรรมดีเด่น แบ่งรางวัลเป็น 2 ด้าน ประกอบด้วย

* 1. ประเภทรางวัลนวัตกรรมดีเด่น ด้านนวัตกรรม ได้แก่ บริษัท ทีโอที จำกัด (มหาชน) และการไฟฟ้า  
     ฝ่ายผลิตแห่งประเทศไทย
  2. ประเภทรางวัลนวัตกรรมดีเด่น ด้านความคิดสร้างสรรค์ ได้แก่ – ไม่มีผู้ได้รับรางวัล –

สำหรับรางวัลชมเชย ด้านนวัตกรรม ได้แก่ บริษัท ปตท. จำกัด (มหาชน) การไฟฟ้าส่วนภูมิภาค   
บริษัท วิทยุการบินแห่งประเทศไทย จำกัด และธนาคารออมสิน

รางวัลชมเชย ด้านความคิดสร้างสรรค์ ได้แก่ การไฟฟ้าส่วนภูมิภาค

๘. รางวัลประชารัฐวิสาหกิจดีเด่น ได้แก่ – ไม่มีผู้ได้รับรางวัล –

๙. รางวัลความร่วมมือเพื่อการพัฒนาดีเด่น แบ่งเป็น 2 ด้าน ประกอบด้วย

9.1 ด้านการยกระดับการบริหารจัดการองค์กร หรือโครงการพี่เลี้ยง กำหนดเป็นรางวัลประเภทดีเด่น  
คือ รางวัลความร่วมมือเพื่อการพัฒนาดีเด่น ด้านการยกระดับการบริหารจัดการองค์กร จำนวน 6   
คู่รัฐวิสาหกิจ รัฐวิสาหกิจที่ได้รับรางวัลจำนวน 10 แห่ง ได้แก่

คู่ที่ 1 บริษัท ปตท. จำกัด (มหาชน) และองค์การคลังสินค้า

คู่ที่ 2 บริษัท ปตท. จำกัด (มหาชน) และการรถไฟแห่งประเทศไทย

คู่ที่ 3 ธนาคารเพื่อการเกษตรและสหกรณ์การเกษตร และองค์การส่งเสริมกิจการโคนมแห่งประเทศไทย

คู่ที่ 4 ธนาคารเพื่อการเกษตรและสหกรณ์การเกษตร และองค์การตลาดเพื่อการเกษตร

คู่ที่ 5 ธนาคารอาคารสงเคราะห์ และองค์การสะพานปลา

คู่ที่ 6 การไฟฟ้านครหลวง และองค์การตลาด

9.2 ด้านความร่วมมือเชิงยุทธศาสตร์ แบ่งเป็น 2 ประเภทรางวัล ได้แก่

9.2.1 รางวัลความร่วมมือเพื่อการพัฒนา ด้านความร่วมมือเชิงยุทธศาสตร์ ประเภทดีเด่น ได้แก่  
 – ไม่มีผู้ได้รับรางวัล –

9.2.2 รางวัลความร่วมมือเพื่อการพัฒนา ด้านความร่วมมือเชิงยุทธศาสตร์ ประเภทเชิดชูเกียรติ  
ได้แก่ 2 กลุ่มความร่วมมือ คือ

(๑) การไฟฟ้าฝ่ายผลิตแห่งประเทศไทย การไฟฟ้าส่วนภูมิภาค และการไฟฟ้านครหลวง

(2) ธนาคารอาคารสงเคราะห์ ธนาคารพัฒนาวิสาหกิจขนาดกลางและขนาดย่อมแห่งประเทศไทย  
และบรรษัทประกันสินเชื่ออุตสาหกรรมขนาดย่อม

10. รางวัลรัฐวิสาหกิจยอดเยี่ยมประจำปี 2561 ได้แก่ การไฟฟ้าส่วนภูมิภาค บริษัท ปตท. จำกัด (มหาชน)   
และธนาคารออมสิน